ועדת החוקה, חוק ומשפט, כנסת 15, פרוטוקול מספר 490, 2002-06-19 10:45

אופיר פינס-פז: אני מתכבד לפתוח את ישיבת ועדת החוקה.

אופיר פינס-פז: מנכ"ל משרד המשפטים ביקש לומר את עמדת המשרד בכבודו ובעצמו.

אופיר פינס-פז: אני אאפשר לו לפני הרביזיה.

אהרון אברומוביץ: אנחנו בעד השתלמות של נוטריונים לפני שמקבלים רשיון לנוטריון.

אהרון אברומוביץ: אנחנו נגד בחינות משני טעמים: טעם אחד, לאור ניסיון העבר, אנחנו לא חושבים שיש צורך בהקמת מערכת נוספת, חדשה, שיוצרת בחינות ונותנת רשיונות על סמך בחינות.

אהרון אברומוביץ: אנחנו חושבים שאין הצדקה, על סמך ניסיון העבר, להקים אותה.

אהרון אברומוביץ: יש קבוצה של עולים חדשים שבאים והופכים להיות נוטריונים, וצריך לעודד את זה.

אהרון אברומוביץ: החשש שלנו, שהקמת מערכת בחינות תקשה על עולים חדשים, כיוון שלעולים חדשים קשה בכל מקרה להיקלט בארץ.

אהרון אברומוביץ: להעמיד אותם לבחינות, זה לא דבר רצוי.

אהרון אברומוביץ: משני הטעמים האלה אנחנו מעדיפים להשאיר את המצב שאין בחינות, לתת את ההשתלמות כפי שהצענו.

שאול יהלום: נכון לרגע זה, אם לא נעשה שום הצבעה, ההשתלמות כוללת בחינות.

שאול יהלום: אני הוא זה שביקש את הרביזיה, לכן מאוד חשובה לי התחייבותך, מבחינת ההשפעה שלך על המערכת, לגבי ההשתלמות.

שאול יהלום: אם חברי הוועדה יהיו משוכנעים על-ידך שההשתלמות תהיה לא רק כדי לצאת ידי חובה, אלא השתלמות אמת, זה יספק אותנו.

אופיר פינס-פז: אני דורש חובת נוכחות.

סיגל קוגוט: כתבנו לגבי חובת נוכחות.

אהרון אברומוביץ: כוונתנו מלכתחילה, שההשתלמות תהיה רצינית.

אהרון אברומוביץ: אחרי מה ששמעתי כאן, אני אעשה את זה ביתר תוקף.

אהרון אברומוביץ: אני אקח על עצמי אישית לבדוק, לפחות בהשתלמות הראשונה, מה הרכבה, מה התנאים הנדרשים, כדי לראות שההשתלמות היא אכן השתלמות רצינית, ולא התחמקות.

אופיר פינס-פז: קיבלתי מכתב ממשרד החוץ.

אופיר פינס-פז: משרד החוץ אומר שהוא עושה השתלמות לקונסולים.

אופיר פינס-פז: אם הם עושים השתלמות, וגם כך זה בפרוצדורה שלהם, אין סיבה שההשתלמות הזאת לא תיעשה גם על-פי חוק, בצורה מסודרת.

אופיר פינס-פז: אם אנחנו מכניסים השתלמות לחוק, למה שמשרד החוץ לא יהיה?

אופיר פינס-פז: אני לא חושב שתהיה מניעה מבחינת משרד החוץ.

אופיר פינס-פז: לכן אפשר לסכם גם את זה.

נסים זאב: אני מבקש הסתייגות ל-12 שנים במקום 10 שנים.

אופיר פינס-פז: תגיש הסתייגות.

מרדכי משעני: בעניין של התחילה.

סיגל קוגוט: הוא מדבר על תחילת סעיף ההשתלמות.

מרדכי משעני: ביקשתי שהתחילה של סעיף ההשתלמות, כיוון שאנחנו עושים גם את העניין של הקיצור בהדרגה, שזה לא יהיה ב-1 באפריל 2003, אלא יותר מאוחר.

סיגל קוגוט: זה יהיה כמו עם הקונסולים.

סיגל קוגוט: אני הצעתי ב-1 ביולי.

אפי אושעיה: אדוני, משך ההשתלמות, האם היא שבועיים?

אופיר פינס-פז: כתבנו "השתלמות קצרה".

אופיר פינס-פז: אי-אפשר בחוק לכתוב כמה זמן.

אפי אושעיה: זה יהיה כשבועיים?

סיגל קוגוט: פחות.

סיגל קוגוט: כמה ימים.

אהרון אברומוביץ: אנחנו נדאג שתהיה השתלמות רצינית.

אהרון אברומוביץ: אני לא רוצה, לפני שעשינו את עבודת המטה של הבדיקה, להגיד כמה זמן.

אהרון אברומוביץ: אני גם אדווח ליושב-ראש הוועדה.

אפי אושעיה: השתלמות רצינית יכולה להיות גם יום אחד.

אפי אושעיה: השאלה מה זו השתלמות רצינית, לפי המושגים שלך.

אהרון אברומוביץ: מה שצריך.

אהרון אברומוביץ: זה לא יהיה רציני שאני אומר עכשיו לפני שעשינו בדיקה.

אופיר פינס-פז: כשתגמרו להכין את ההשתלמות, תעבירו לוועדת החוקה מסמך על איך תיראה ההשתלמות.

אופיר פינס-פז: אני מצביע על הרביזיה.

אופיר פינס-פז: מי בעד הרביזיה של שאול יהלום?

אופיר פינס-פז: בעד – 6

אופיר פינס-פז: הרביזיה עברה פה אחד.

אופיר פינס-פז: אנחנו מצביעים על הסעיף, כך שתהיה רק השתלמות.

אופיר פינס-פז: מי בעד שבסעיף יישאר רק השתלמות, ונוריד את נושא הבחינות?

אופיר פינס-פז: מי נגד?

אופיר פינס-פז: מי נמנע?

אופיר פינס-פז: בעד – 7 נגד – אין נמנע – 1 הסעיף עבר בכפוף למה שנאמר על-ידי היושב-ראש.

סיגל קוגוט: אני רוצה לקרוא את הסעיף של משרד החוץ.

סיגל קוגוט: אנחנו נתקן את סעיף 50(א9 לחוק הנוטריונים, ששם כתוב שלקונסולים יש סמכויות של נוטריון, ונכתוב "נציג כאמור לא ישתמש בסמכויות נוטריון, אלא אם כן השתתף, טרם כניסתו לתפקיד, בהשתלמות קצרה, במתכונת שיקבע המנהל הכללי של משרד החוץ, או מי שהוא הסמיך לכך, בהתייעצות עם ועדת הרשיונות".

סיגל קוגוט: גם על זה יש סעיף תחילה ותחולה.

סיגל קוגוט: "תחילתו של סעיף זה ביום 1 ביולי 2003", כמו שעשינו על ההשתלמות בארץ.

אופיר פינס-פז: מי בעד אישור הצעת החוק לקריאה שנייה ושלישית?

אופיר פינס-פז: בעד – 7 הצעת חוק הנוטריונים (תיקון מס' 8 והוראות שעה) (תקופת כשירות), התשס"ב-2002 אושרה לקריאה שנייה ושלישית, בכפוף לשינויים.

אופיר פינס-פז: הצעת החוק עברה פה אחד.

אופיר פינס-פז: אני מודה לכם מאוד.

אופיר פינס-פז: הישיבה נעולה.